Grigore Preoteasa

Grigore Preoteasa (25. august 1915 Bukarest – 4. november 1957 Moskva) oli Rumeenia kommunistlik riigitegelane.

Grigore Preoteasa oli pärit raudteelase perekonnast. 1930. aastatel lõpetas ta Bukaresti Ülikooli filoloogia erialal. Osales kommunistlikus tegevuses ja oli selle eest korduvalt vangistatud.

1944–1946 oli ta ajalehe România Liberă toimetaja. Alates 1945. aastast oli ta Propagandaministeeriumi pressiatašee. 1949–1954 oli ta Rumeenia välisministri asetäitja. 1954–1955 oli ta Rumeenia Ministrite Nõukogu esimehe abi rahvusvaheliste suhete küsimuses.

Alates 2. oktoobrist 1955 kuni 17. juulini 1957 oli Grigore Preoteasa Rumeenia välisminister.Romania. Ministries, etc. rulers.org

Alates 1957. aasta juulist oli ta Rumeenia Töölispartei Keskkomitee Poliitbüroo liige ja Keskkomitee sekretär.

Grigore Preoteasa hukkus lennuõnnetuses Moskvas Vnukovo lennujaamas 4. novembril 1957.Расследование VIP-катастроф: без конспирологии Российское агентство правовой и судебной информации

Viited

Kategooria:Rumeenia poliitikud
Kategooria:Rumeenia välisministrid
Kategooria:Bukaresti ülikooli vilistlased
Kategooria:Lennuõnnetusel hukkunud
Kategooria:Sündinud 1915
Kategooria:Surnud 1957